Ted Turner

Robert Edward "Ted" Turner III (Cincinnati, 19 novimber 1938) is in Amerikaanske mediamagnaat en pionier fan kabeltelefyzje dy't yn 1980 de wrâldwide nijsstjoerder CNN oprjochte. Hy is de grutste priveegrûnbesitter fan de Feriene Steaten; syn hjoeddeiske fermogen wurdt rûsd op ûngefear 2,3 miljard dollar. Turner waard yn 1991 útroppen ta Man fan it Jier troch it tydskrift TIME.

Ted Turner is ek in bekende filantroop en sporter. Yn 1977 wûn hy de sylrace America's Cup. Hy joech yn 1998 in miljard dollar fan syn fortún om de United Nations Foundation op te setten. 

Kategory:Amerikaansk ûndernimmer
Kategory:CNN-wurknimmer
Kategory:Amerikaansk natoerbeskermer
Kategory:Amerikaansk filantroop
Kategory:Manager yn it showwrakseljen
Kategory:Amerikaansk persoan fan Ingelsk komôf
Kategory:Persoan berne yn 1938